kardosdrur/scandi-wiki huggingface dataset:
Ulvehoved

Ulvehoved er et 73 m højt punkt i Midtjylland, beliggende i Nordskoven øst for Silkeborg, på den sydlige rand af højdedraget omtrent nord for vejkrydset mellem Skovridderens Vej og Ulvedalsvej. En bænk ved en gammel kroget birk angiver stedet.

Ulvehoved kommer af dyrenavnet "ulv" og og substantivet "hoved" i betydningen "fremspring"- altså et bakkefremspring. En nærliggende dal kaldes på et udskiftningskort fra 1827 for Ulvedalen.

Navnet er et af de ældste kendte i Nordskoven og ses angivet på kort over Nørrejylland 1860-61. Det er omtalt af A.L. Drewsen i 1850 i bogen "Fra og om Silkeborg" og af redaktør C.St.A. Bille 8. aug. 1853 i "Dagbladet". Fra 1870 figurerer det blandt turistførere som et af de kendteste udsigtspunkter. 

Der var i sidste halvdel af 1800-tallet en vidstrakt udsigt fra Ulvehoved - lige fra Silkeborg over alle søer, bakkerne omkring og bagved Thorsø og helt til Himmelbjerget.

De vidstrakte bakke- og skovområder, mange steder med åbne lyngpartier, har været ideelle levesteder for ulve. Derfor finder man i det flere stednavne i Søhøjlandet, der har at gøre med forekomsten af ulve f.eks. Ulvsø (Funder), Ulvemose (Løgager skov), Ulvenæs (Svejbæk), Ulvslugt (Stenhule), Ulvedalen (ved Ny Himmelbjergvej), Ulvhøj (nord for Salten Langsø) samt Ulvedal lige øst for Ulvehoved.

Ulveforekomster i Søhøjlandet
Både i "Linå sogns historie" af forfatteren Edvard Egeberg nævnes det, at der var ulve i dette område indtil begyndelsen af 1800-tallet. Der findes endvidere fra andre kilder beretninger om, at der senere er skudt en ulv ved Glarbo, og at to stedkendte danske soldater med skud og bajonetter måtte dræbe to angribende ulve i det vildsomme terræn ved Troldhøj i Gjern Bakker så sent som i 1864. Dette er ret besynderligt ud fra den betragtning, at den sidste danske ulv (inden forekomsten af ulve i det 21. århundrede) officielt måtte lade livet i 1813 ved Hjerl hede eller i 1814 ved Thorning. 

Der findes flere beretninger fra tingbøgerne i 1700-tallet om nedlæggelsen eller fangst af ulve og ulveunger i Hårup Skov, hvilket faktisk vil sige Nordskoven. Selvom ulvene har taget vildt og enkelte husdyr har deres ry som grådig og glubsk været helt overdrevet. Ofte blev det døde dyr til skræk og advarsel hængt op i en galge på et offentligt sted, et ben blev hugget af og mod fremvisning kunne skytten modtage betaling af skovrideren. Der blev også lavet fælder. Et ådsel blev bundet fast på en bjælke over et dybt hul, som derefter blev dækket med kviste og granris, og efter fangsten nød man næsten på forskellig måde med skarpe genstande at gøre det af med det værgeløse dyr.

Eksterne kilder/henvisninger 

 Ulvehoved , Lis Thavlov på Wikisilkeborg 

Lokaliteter i Silkeborg Kommune
UEFA Champions League hymne

UEFA Champions League hymne, korrekt skrevet simpelt som "Champions League", er hymnen til UEFA Champions League, skrevet af Tony Britten i 1992.

Den bruges ved starten af alle Champions League-kampe. Den varer 3 minutter og har aldrig været udgivet ved kommercielt brug i sin oprindelige udgave.

Tekst

Original 
Ce sont les meilleures équipes
Sie sind die allerbesten Mannschaften
The main event

Die Meister
Die Besten
Les Grandes Équipes
The Champions

Une grande réunion
Eine grosse sportliche Veranstaltung
The main event

Ils sont les meilleurs
Sie sind die Besten
These are the champions

Kor (2x):
Die Meister
Die Besten
Les Grandes Équipes
The Champions

Engelsk 
These are the best teams
They are the best teams
The main event

The Masters
The best
The biggest teams
The Champions

A big gathering
A big sports event
The main event

They are the best
They are the best
These are the champions

Kor (2x):
The Masters
The best
The biggest teams
The Champions

Dansk 
De er de bedste hold
De er de allerbedste mandskaber
Hovedattraktionen

Mestrene
De bedste
De bedste hold
Mestrene

En storsamling
Et stort sportsligt stævne
Hovedattraktionen

De er de bedste
De er de bedste
Her er mestrene

Kor (2x):
Mestrene
De bedste
De bedste hold
Mestrene

Referencer 

Hymne
Superligaen 2014-15

Superligaen 2014-15 (eller Alka Superligaen 2014-15 af sponsorårsager) er den 25. sæson af den danske Superligaen siden oprettelsen. Den blev styret af Superligaen A/S og DBU, indledtes den 18. juli 2014, og blev afsluttet i juni 2015.

Mesteren deltager i Champions League 2015-16, hvor de træder ind i 2. kvalifikationsrunde. Nummer 2 og 3 deltager i Europa League 2015-16, hvor de begge træder ind i 1. kvalifikationsrunde. Nummer 11 og 12 rykker ned i 1. division.

Silkeborg og Hobro var nye hold denne sæson i Superligaen, da de rykkede op fra 1. division.

Den 9. maj lå det fast, at Silkeborg rykkede ned i 1. division, da de tabte 2-5 til Esbjerg.

Den 21. maj sikrede FC Midtjylland sig klubbens første mesterskab, da de spillede 0-0 ude mod FC Vestsjælland.

Den 31. maj lå det fast, at FC Vestsjælland rykkede ned i 1. division, da de tabte 1-2 til Esbjerg i 32. spillerunde.

Deltagere

Personale og sponsorer

Trænerudskiftninger

Stilling

Placering pr. runde 
Nedenstående tabel viser hvert holds position efter hver rundes afslutning.

Sidst opdateret: 31. maj 2015

Resultater 
De første 11 runder møder hvert hold hinanden en gang, mens man i de resterende 22 runder møder hinanden 2 gange, hhv. hjemme og ude.

Nummer 1-6 fra sidste sæson i Superligaen fra har 17 hjemmekampe, mens de resterende 6 hold i rækken har 16 hjemmekampe.

Runde 1-11

Runde 12-33

Topscorer 

Kilde:

Referencer 

Fodboldsæson 2014-15
2014-15
Silas Songani

Silas Dylan Songani (født 28. juni 1989) er en fodboldspiller fra Zimbabwe, der spiller for Sønderjyske.

Karriere 
Han kom til klubben i vinteren 2014 fra Harare City i hjemlandet. Han fik sin debut i Superligaen den 21. februar 2014, da han startede inde, scorede et mål i det 75. minut og spillede de første 81 minutter i 0-4-sejren ude over FC Vestsjælland.

Den 1. september 2016 blev det offentliggjort, at Silas Songani blev udlejet til FC Sydvest i 2. division på en aftale, der gjaldt resten af 2016. SønderjyskE's sportschef, Hans Jørgen Haysen, udtalte, at Songani med stor sandsynlighed ikke ville komme til at spille for SønderjyskE i foråret 2017. "Vi arbejder på at få ham ud at spille. Med de spillere, vi har på de positioner, ser det ikke ud til, at han kan komme til at spille her, så det vil være bedst for alle parter, at vi finder et andet sted til ham, og det arbejder vi så på nu".

Han har spillet 2 kampe for Zimbabwes fodboldlandshold i 2013.

Referencer

Eksterne henvisninger 

Fodboldspillere fra Zimbabwe
Fodboldspillere fra SønderjyskE
Fodboldspillere fra FC Sydvest 05
Sapa

Sapa eller Sa Pa er en by i det nordvestlige Vietnam nær Kina. Byen er et populært rejsemål for turister. Det skyldes primært den storslåede natur. Hmongbjergstammen sender deres små piger til Sapa for at sælge broderier eller som guide på hotellerne. De tjente penge sendes til familierne som lever af det. Pigerne, nogle på bare syv år taler flere sprog med turisterne som f.eks. engelsk, fransk, japansk, israelsk. Problemet er, at pigerne aldrig har gået i skole og er analfabeter. 

Hmong-pigerne charmerer turisterne.

Eksterne henvisninger 

  Kærlighed og Broderier, " The Love Market" en australsk film af Shalom Almond. 

Byer i Vietnam
Morten Beck (fodboldspiller, født 1994)

Morten Beck (født 6. december 1994) er en dansk fodboldspiller, der spiller for KR Reykjavik.

Han kan både spille begge backs og på hele midtbanen, men har primært spillet højre back i hans senior karriere. 
Beck skiftede til det islandske storhold KR Reykjavik i starten af 2016, hvor han fik succes og blev årets spiller i klubben og kom på
Årets hold i den islandske liga på højre back.

Klubkarriere 
Morten Beck er født og opvokset i Skærbæk ved Tønder og spillede i den lokale Skærbæk Boldklub. Beck blev opdaget af den daværende U/17-træner fra Haderslev FK, Rene Hakala, til et indendørsstævne, hvilket førte til et skift til denne klub, mens Beck stadig var U/15-spiller. Han fik i første omgang en ungdomskontrakt, og i januar 2014 fik han kontrakten forlænget og ændret til en fuldtidskontrakt.

Morten Beck fik debut 18/8-2013 i en kamp i Superligaen mellem SønderjyskE og Viborg, hvor han blev skiftet ind til sidst i kampen. 

Han har arbejdet sig op til Superliga-holdet, hvor han i løbet af sæsonen 2013/14 har spillet kampe i Superligaen og efterhånden har fået en mere fast plads på holdet.

Efter at Jacob Michelsen blev træner i SønderjyskE i sommeren 2015, gled Beck ud af planerne og blev lejet ud uden succes til AC Horsens, der lå i 1. division, for resten af efteråret. Becks kontrakt med Sønderjyske udløb den 31/12-2015, og derefter skiftede han til islandske KR Reykjavik.
Her opnåede han stor succes og blev kåret til årets spiller i klubben og kom på årets hold i ligaen.

Landsholdskarriere 
Beck fik qua sine gode præstationer i starten af 2014/15-sæsonen debut for Danmarks U/20 landshold i en venskabskamp mod Liverpools U/21-hold, hvor han spillede højre back. 

Derudover blev han udtaget til U/21-landsholdets samling i Tyrkiet i januar 2015, hvor han sammen med andre talenter fra årgang 1994 og ned fik spilletid i to kampe imod henholdsvis Dinamo Bukarest og Kinas U/23.

Referencer

Eksterne henvisninger 

 Spillerstatistik

Fodboldspillere fra Danmark
Fodboldspillere fra SønderjyskE
Fodboldspillere fra AC Horsens
Fodboldspillere fra Knattspyrnufélag Reykjavíkur
Rubin Okotie

Rubin Rafael Okotie er en pakistansk født østrigsk fodboldspiller, som spiller for Beerschot Wilrijk i Belgien. Okotie spillede for SønderjyskE fra vinterpausen 2014, til sommerpausen 2014, på en lejekontrakt fra FK Austria Wien.

Klubkarriere 
Hans østrigske Bundesliga debut for de østrigske giganter FK Austria Wien, var den 5. august 2007 i en kamp imod ærkerivalerne fra SK Rapid Wien (0-0). Hans scorede sit første mål den 23. februar 2008 mod FC Red Bull Salzburg (3-1), i den østrigske Bundesliga. Den 30. maj 2010 forlod han Austria Wien og underskrev en tre-årig kontrakt med den tyske Bundesliga-klub 1. FC Nürnberg. Efter at have forladt FC Nürnberg i 2011, efter at have været på lån i Sint-Truidense, vendte han tilbage til Østrig, til Sturm Graz. Efter det, vendt Rubin Okotie tilbage til sin debut-klub, Austria Wien, den 18. juni 2013. Efter at være havnet i kulden hos sin træner, blev han i vinteren 2014, udlejer til den danske Superliga klub, SønderjyskE.

Landsholdskarriere 
Okotie er i øjeblikket medlem af det Østrigske fodboldlandshold. Han har spillet for landet på U19-niveau i de europæiske mesterskaber i Polen og på U20 niveau ved ungdoms-VM i Canada i 2006. Han scorede to gange i denne turnering og hjalp dermed sit hold til semifinalen. Han har også spillet kampe for A-landsholdet.

Personlige liv 
Okotie blev født i Pakistan. Han er søn af en nigeriansk far og en østrigsk mor. Han tilbragte de første fire år af sit liv i den spanske by Barcelona. Som et resultat af sin multikulturelle baggrund er han berettiget til at repræsentere tre lande på nationalt plan, nemlig Østrig, Nigeria og Pakistan. Okotie identificerer sig som østriger, med begrundelsen: "Jeg bor der, det er der jeg har mine venner, og jeg ser på mig selv som østrigsk" sagde han i et interview på FIFA's hjemmeside, engang.

Eksterne henvisninger 

Fodboldspillere fra SønderjyskE
Fodboldspillere fra Pakistan
Fodboldspillere fra Østrig
Fodboldspillere fra Rapid Wien
Fodboldspillere fra Austria Wien
Fodboldspillere fra 1. FC Nürnberg
Fodboldspillere fra Sturm Graz
Fodboldspillere fra 1860 München
Personer fra Karachi
Jens Rinke

Jens Rinke (født 16. april 1990) er en dansk målmand, der spiller for Kolding IF.

Karriere 
Han har tidligere spillet for FC Fredericia. Han skiftede i sommeren 2016 på fri transfer til Silkeborg IF efter senest at have spillet i SønderjyskE. Han skrev den 6. december samme år under på en halvårig forlængelse af kontrakten.

Han skiftede i slutningen i juli 2017 til Kolding IF.

Referencer 

Fodboldspillere fra Danmark
Fodboldspillere fra Kolding FC
Fodboldspillere fra FC Fredericia
Fodboldspillere fra FC Vestsjælland
Fodboldspillere fra SønderjyskE
Fodboldspillere fra Silkeborg IF
Fodboldspillere fra Kolding IF
Jon Izagirre

Jon Izagirre Insausti (født den 4. februar 1989) er en spansk professionel cykelrytter, der kører for WorldTour-holdet . Han vil af og til stå opført som Ion Izagirre, hvilket skyldes hans baskiske baggrund. Her er både Jon og Ion nemlig relateret til den baskiske udgave af navnet John.

Jon Izagirre startede sin professionelle karriere hos Euskaltel-Euskadi, efter at have kørt som ungdomsrytter hos Orbea. Her fik momentvist vist sit talent, og det var blandt andet i 2012, mens han kørte i de orange klæder, at han hentede karrierens til dato største sejr, nemlig sejren på 16. etape af Giro d’Italia. Sidenhen har han fået flere respektable placeringer i diverse løb, herunder blandt andet en andenplads i etapeløbet Polen Rundt i 2013.

Jon Izagirre skiftede til Movistar Team før 2014-sæsonen, hvor også hans bror, Gorka Izagirre, kører. I løbet af sæsonen lykkedes det Jon Izagirre at blive spansk mester, da han besejrede holdkammeraten Alejandro Valverde i spurten om sejren.

Palmarès 

2006
Nr. 3, Spanske junior cykelcross mesterskaber
2008
Nr. 1, Gipuzkoa ITT
Nr. 3, Nationale U23-mesterskaber, linjeløb
2009
Nr. 1, De baskiske U23 cykelcrossmesterskaber
Nr. 1, Memorial Angel Mantecon
Nr. 1, 4. etape, Bizkaiko Bira
Nr. 5 Samlet, Bidasoa Itzulia
2011
Nr. 4, Prueba Villafranca de Ordizia
2012
Nr. 1, Etape 2b (ITT), Vuelta a Asturias
Nr. 1, 16. etape, Giro d'Italia
Nr. 3, Les Boucles du Sud Ardèche
2013
Nr. 2, De spanske mesterskaber, linjeløb
Nr. 2, Polen Rundt
Nr. 4, Tour Down Under
Nr. 9, Grand Prix Cycliste de Montréal
2014
Nr. 1, De spanske mesterskaber, linjeløb
Nr. 2, De spanske mesterskaber, enkeltstart
2015
Nr. 1 samlet, Polen Rundt
2016
Nr. 1, GP Miguel Indurain
Nr. 1, Prologen, Romandiet Rundt
Nr. 1, De spanske mesterskaber, enkeltstart
Nr. 1, 20. etape, Tour de France

2019
Nr. 1 samlet, Volta a la Comunitat Valenciana
Nr. 1, 8. etape, Paris-Nice 
Nr. 1 samlet, Baskerlandet Rundt

2020
Nr. 1, 6. etape, Vuelta a España

2021
Nr. 1, De spanske mesterskaber, enkeltstart
Nr. 1, 4. etape, Baskerlandet Rundt

2022
Nr. 1, 6. etape, Baskerlandet Rundt

2023
Nr. 1, GP Miguel Indurain
Nr. 1, 12. etape, Tour de France

Referencer

Eksterne henvisninger 

Mandlige cykelryttere fra Spanien
Deltagere for Spanien ved sommer-OL 2016
Deltagere for Spanien ved sommer-OL 2020
Cykelryttere ved sommer-OL 2016
Cykelryttere ved sommer-OL 2020
Atlingand

Atlingand (Anas querquedula) er en af de mindste danske ænder. Navnet atling kommer fra jysk og betyder efternøler, hvilket hentyder til, at man tidligere mente, at Atlinganden kom fra det sidste æg i gråandens kuld på grund af dens størrelse.

Udbredelse 
Arten er en trækfugl, der yngler i de tempererede egne af Eurasien og overvintrer i de nordlige dele af troperne.

Kendetegn 
Hannen i pragtdragt kendes på sin markante hvide øjenbrynsstribe og sit rødbrune hoved, mens hunnen til forveksling ligner krikandens.Længde 37-41 cm og den har et vingefang på 59-67 cm. Den kan leve helt op til 10 år.

Forveksling 
Hun af Atlingand kan forveksles med Krikand, men er med sine 40 centimeter lidt større end denne. Hunnen mangler desuden krikandens grønne spejl.

Dansk ynglefugl 
Danmark ligger tæt på nordgrænsen for artens udbredelsesområde, hvilket gør den til en fåtallig og uregelmæssig ynglefugl i tiden fra marts/april til august/september. Den findes spredt over hele landet, men især omkring Limfjordens vestlige del og på øerne øst for Store Bælt. I år 2000 blev bestanden vurderet til at være mellem 300 og 500 par. Den lever i yngletiden en ret skjult tilværelse ved næringsrige småsøer og småmoser med meget randvegetation, der gerne skal ligge i nærheden af oversvømmede enge. De danske fugle overvintrer ved floddeltaer i Afrika syd for Sahara. Ynglebestanden er vurderet som sårbar på den danske rødliste.

Noter

Kilder/Eksterne henvisninger 
 
 R. Hørring (1875 – 1943). Danmarks Fauna. Fugle I. Andefugle og Hønsefugle, side 82-85. Gads Forlag/Dansk naturhistorisk Forening 1919. (Copyright udløbet.)

 

Andefugle
Europas fugle
1. division 1981 (fodbold)

1. division 1981 var den 37. sæson af 1. division siden turneringens oprettelse i 1946. Turneringen blev administreret af DBU.

Hvidovre IF vandt mesterskabet.
¨

Stilling

Topscorere

Sæsoner i 1. division (fodbold)
Fodbold i 1981
1. division 1980 (fodbold)

1. division 1980 var den 36. sæson af 1. division siden turneringens oprettelse i 1946. Turneringen blev administreret af DBU.

KB vandt mesterskabet.

Stilling

Topscorere 

Sæsoner i 1. division (fodbold)
Fodbold i 1980
1. division 1979 (fodbold)

1. division 1979 var den 35. sæson af 1. division siden turneringens oprettelse i 1946. Turneringen blev administreret af DBU.

Esbjerg fB vandt mesterskabet.

Stilling

Topscorere 

Sæsoner i 1. division (fodbold)
Fodbold i 1979
Solo

Solo har flere betydninger:

 Solo (alene) – At være alene, typisk brugt i forbindelse med flyning og sejlads

 Musik
 Solosang – at synge alene i modsætning til korsang.
 Soloinstrument – om et et musikstykke for kun ét instrument
 Solokoncert – et musikstykke, hvor et enkelt instrument bærer melodistemmen hele tiden.
 Solo (musik) – en del af et musikstykke, hvor et enkelt instrument dominerer, og musikeren får mulighed for at udfolde sig frit.
 Soloalbum – et musikalbum udgivet af en musiker under eget navn i modsætning til af et band.
 Solokunstner – en musiker som optræder alene i modsætning til i et band.
 Solist – en musiker som spiller soloer ved en koncert
 Solo (Peter A.G. Nielsen-album) – musikalbum udgivet af Peter A.G. Nielsen i 1997

 Steder
 Surakarta – indonesisk by på Java som også kaldes Solo

 Produkter
 Solo (sodavand) – et norsk sodavandsmærke

 Personer
 Gary McKinnon (født 1966), med tilnavnet "Solo", britisk hacker

 Fiktive karakterer
 Han Solo, fra Star Wars-film
 Solo-familien, pårørende til Han i Star Wars-Expanded Universe

 Andet
 Solo (dokumentarfilm) – dansk portrætfilm fra 2007 instrueret af Kasper Torsting om Jon Nørgaard
 Solo: A Star Wars Story - amerikansk science fiction-film fra 2018 med Han Solo.
 Solo (styresystem) – styresystem udviklet af Per Brinch Hansen
 Solo (film fra 1980) – sovjetisk spillefilm fra 1980 af Konstantin Lopusjanskij
Snowboarding under vinter-OL 2014 – Kvindernes halfpipe

Kvindernes halfpipe konkurrence ved vinter-OL 2014 i Sochi blev afholdt på Rosa Khutor Extreme Park den 12. februar 2014.

Skema 
All times are (UTC+4).

Resultater

Kvalifikation 
Kvalifikationen blev afholdt på 14:00 (Sochi tid).

QF – Kvalificeret direkte til finalen; QS – Kvalificeret til semifinalen; DNS – Startede ikke

Semifinaler 
Semifinalen blev afholdt på 19:30 (Sochi time)

Q – Kvalificeret til finalen

Finale 
Finalen blev afholdt kl 22:00 (Sochi time).

Referencer 

Kvindernes halfpipe
Denis Dedovic

Denis Dedovic (født 27. september 1991) er en dansk fodboldspiller, med rødder i Bosnien-Hercegovina. Han fik sin første kontrakt, da han som 16-årig skrev under med AaB. Han var i truppen for AaB i en årrække. Han fik aldrig sin Superliga-debut. Han fik ikke forlænget sin kontrakt med AaB.

Efter AaB skiftede Dedovic til Hobro IK, efter at have prøvetrænet med truppen i en periode.

Referencer

Eksterne henvisninger 
 

Fodboldspillere fra AaB
Fodboldspillere fra Hobro IK
Fodboldspillere fra Danmark
Fodboldspillere fra Bosnien-Hercegovina
Casper Nordstrøm

Casper Falborg Nordstrøm (født 3. februar 1989) er en dansk fodboldspiller, der spiller for Hellerup IK. Han spillede i en periode i AaB, men stoppede i klubben som 19-årig.

Klubarriere 
Nordstrøm skrev for første gang kontrakt med AaB i sommeren 2006. Han blev i januar 2008 rykket op i AaB's førsteholdstrup sammen med Daniel Christensen, Emil Haucke og tvillingebroderen Jacob Nordstrøm. I december 2008 blev det så offentliggjort, at tvillingerne ikke fik forlænget deres kontrakter og derved forlod klubben ved udgangen af 2008.

Han skiftede den 28. februar 2014 fra Akademisk Boldklub til Hellerup IK, hvor han skrev under på en kontrakt gældende for resten af foråret 2014. Han spillede for Hellerup IK indtil sommeren 2015.

Han skiftede i sommerpausen 2016 til B1908 Amager.

Landsholdskarriere 
Han har spillet i alt 22 kampe og scoret to mål for fire ungdomslandshold i perioden fra 2005 til 2008.

Referencer

Eksterne henvisninger 
 

Fodboldspillere fra Danmark
Fodboldspillere fra AaB
Fodboldspillere fra Akademisk Boldklub
Fodboldspillere fra Thisted FC
Fodboldspillere fra Jammerbugt FC
Fodboldspillere fra Hellerup IK
Fodboldspillere fra B 1908
Salat (grønsagsret)

Salat er en madret som fortrinsvis består af blandede stykker af mad, nogle gange med minimum én ingrediens i rå tilstand. Er i handelen kendt som måltidssalat. Salat bliver ofte serveret med dressing, og typisk ved stuetemperatur eller afkølet, selv om visse salater serveres varme.

Grønne salater består af bladgrønsager som salat, kål eller spinat; de er så udbredte, at ordet salat ofte bliver brugt alene til at omtale grønne salater. Andre typer inkluderer bønnesalat, tunsalat, fattoush, græsk salat (grønsagsbaseret men uden bladgrønsager), og sōmensalat (en nuddelbaseret salat). Saucer der bruges til at give smag i en salat kaldes normalt for salatdressing; de fleste dressinger er baseret på en blanding af olie og eddike, eller fermenterede mælkeprodukter som kefir.

Salater kan serveres som alle dele af et måltid:
Lette salater som forret, mindre portioner af salater kan også serveres som det første måltid ved en middag.
Salater som tilbehør til en hovedret som f.eks. kartoffelsalat eller cæsarsalat. 
Hovedretssalater, der normalt indeholder en portion af proteinrige fødevarer, som kød, fisk, æg eller ost.
Dessertsalater der er søde version som indeholder frugt, gelatine eller flødeskum.

Eksempler på salater 
 Coleslaw – en salat der primært består af hakket, rå hvidkål, ofte tilsat revet gulerod og evt. citronsaft.
 Waldorfsalat
 Frugtsalater
 Pålægssalater
 Shopskasalat

Opskrifter 
Se Wikimedia Kogebogen −

Kilder 

 
Salat
Teaterladen

Teaterladen () er et teater og en fredet bygning i Hedemora, Hedemora Kommune, Dalarnas Län, Sverige. Bygningen blev opført i 1820'erne i tre plan, hvoraf to anvendes som opbevaring og det tredje som teater. Det er et af de få tilbageværende landsbyteatre i Sverige. Bygningen blev fredet i 1964.

Historie og brug 
Teaterladen blev opført mellem 1826 og 1829. Bygningen er i tre plan, hvor teater og omklædningsrum findes på den øverste etage og opbaveringrum på de to øvrige etager. Den første forestilling der blev vist i teatret, var et forestilling af A. P. Bergmans Sällskap den 1. februar 1829. Sammen med det gamle teater i Vadstena og det gamle teater i Eskilstuna, er Teaterladen et af de få bevarede landsbyteatre og det indgår i den nordiske del af den europæiske kulturrute for historiske teatre.

Teaterladen afholdt jævnligt forestillinger i perioden mellem 1829 og 1888. I 1888 ophørte forstillingerne, idet Frelsens Hær lejede sig ind i bygningen. Frelsens Hær forlod bygningen i 1910, hvorefter bygningen forfaldte. Teateret blev renoveret i forbindelse med Hedemoras 500 års jubilæum som købstad. Her blev den officielt indviet den 20. juni 1946 af det daværende kornprinsepar Gustav Adolf og Louise.

Bygningen blev fredet den 9. oktober 1964. Der vises stadig forstillinger samt koncerter hver sommer. Der findes ligeledes et lille teatermuseum, hvor der findes noget om August Lindberg.

Galleri

Referencer

Eksterne henvisninger 

 Officiel hjemmeside

Bygninger, konstruktioner og anlæg i Hedemora
Teatre i Sverige
Eberholzen

Eberholzen er en kommune der ligger i den sydlige del af Landkreis Hildesheim, i den sydlige del af den tyske delstat Niedersachsen med omkring 600 indbyggere (2012). Den er en del af amtet (Samtgemeinde) Sibbesse.

Geografi 

Eberholzen ligger sydvest for Hildesheim mellem naturparkerne Weserbergland og Harzen.

Eksterne henvisninger 

 Om Eberholzen  på amtets websted

Kommuner i Niedersachsen